EkBass/fiwiki-20250220-pages-articles huggingface dataset:
Elfving (täsmennyssivu)

Elfving tai Elving voi tarkoittaa seuraavia: *Oy Elfving Ab, teknisen alan maahantuoja ja tukkukauppa. *Elvingin torni ==Sukunimi== (Lausutaan yleensä [elving]) *Anton Elving (1855–1928), tilanomistaja, liikemies ja toimitusjohtaja *Arvo Elfving (1886–1969), kirurgi ja urologi *Betty Elfving (1837–1923), kirjailija *Carl-Axel Elfving (1920–1988), ruotsalainen näyttelijä *David Pizzoni Elfving (s. 1985), ruotsalainen jääpalloilija *Ester Elfving (1870–1950), kirjailija ja presidentti K. J. Ståhlbergin toinen puoliso vuodesta 1920 *Fredrik Elfving (1854–1942), kasvitieteilijä *Gustav Elfving (1908–1984), matemaatikko *Harry Elving (1881–1946), ylilääkäri ja professori *Hemming Elfving (1887–1965), liikemies *Jenny Elfving (1871–1932), puutarhaviljelyksen edistäjä *Johan Fredrik Elfving (1801–1891), piirilääkäri ja professori *Karl Oskar Elfving nuorempi (1872-1946), metsänhoitaja, Karl Oskar Elfving vanhemman poika *Karl Oskar Elfving vanhempi (1835–1876), juristi ja Vaasan pormestari *Karl Östen Elfving (1874–1936), asutushallituksen ylijohtaja, maatalousministeri *Nils Elfving (1925–2022), yrittäjä ja yritysjohtaja, kauppaneuvos, Hemming Elfvingin poika *Otto Elfving (1874–1944), kansanedustaja sosialidemokraattisesta puolueesta *Peter Elfving (1677–1726), lääketieteilijä *Rudolf Elving (1849–1927), vuorineuvos *Sari Elfving (s. 1974), kirjailija *Östen Nils Oskar Elfving (s. 1914) juristi, lainsäädäntöneuvos, korkeimman oikeuden jäsen == Lähteet == Luokka:Luettelot henkilöistä sukunimen mukaan
Helmihuulikala

Helmihuulikala (Anampses chrysocephalus) on huulikala. == Koko ja ulkonäkö == Helmihuulikala kasvaa noin 18 cm pitkäksi.Meerwasselexicon (myös kuva) Sukupuolet eroavat toisistaan selvästi. Naaraan vartalossa on tummalla pohjalla valkoisia helmiä. Pyrstö on punainen. Koiraalla on vaaleamman ruskea vartalo, oranssinsävyinen pää jossa on sinisiä pilkkuja ja juovanpätkiä.Advanced Aquarist == Alkuperä == Helmihuulikaloja elää Tyynellämerellä, Havaijilla ja Midway-saarilla. == Käyttäytyminen == Kaikki helmihuulikalat ovat aluksi naaraita. Parven voimakkain naaras muuttuu koiraaksi. Kalaa pidetään joskus riutta-akvaariossa, mutta sitä on vaikea saada syömään akvaarioruokia. Mieluiten se pyydystää itse pikkuötököitä hiekan ja elävän kiven joukosta. Akvaarion pohjalla pitää olla viitisen senttiä hiekkaa, johon kala voi halutessaan kaivautua.Pet Education == Lähteet == Luokka:Meriakvaariokalat Luokka:Huulikalat
Elton

Elton () on suolajärvi Venäjällä Volgogradista 150 km itään, lähellä Kazakstanin rajaa. Sen pinta-ala on 152 km², keskisyvyys kesäisin luokkaa 10 cm ja keväisin 70-80 cm. Järvi sijaitsee 16 m merenpinnan alapuolella. Järven läheisyydessä Eltonin taajamassa on muta- ja kivennäisvesiparantola "Elton". Järven mineraalipitoisuus on 200-500 g/l, suurempi kuin Kuolleessameressä. Järven nimi Elton pohjautuu kazakin kieliseen nimeen Altyn-Nuur (Алтын-нур), joka tarkoittaa kultaista järveä. Luokka:Volgogradin alueen järvet Luokka:Suolajärvet
Kołobrzegin piirikunta

Kołobrzegin piirikunta () on piirikunta Länsi-Pommerissa, Puolassa. Se on nimetty keskuskaupunkinsa Kołobrzegin mukaan. Kołobrzeg on myös piirikunnan ainoa kaupunki ja sijaitsee Itämeren rannalla noin 100 kilometrin päässä Szczecinistä. Piirikunnan noin 75 000 asukkaasta 45 000 asuu Kołobrzegissa. Kołobrzegissa rekisteröityjen ajoneuvojen rekisterikilven kirjaintunnus on ZKL. == Kuntajako == Kołobrzegin piirikunta jakautuu seitsemään kuntaan. Näistä Kołobrzegin kaupunki on kaupunkikunta ja muut maalaiskuntia. Maalaiskuntia ovat Dygowo, Gościno, Kołobrzegin maalaiskunta, Rymań, Siemyśl ja Ustronie Morskie. Luokka:Länsi-Pommerin piirikunnat
Maria Rebélo

Maria Rebélo (ent. Lelut, s. 29. tammikuuta 1956 Ílhavo, Portugali) on entinen ranskalainen kestävyysjuoksija. Rebélo osallistui arvokisojen maratonille seitsemän kertaa. Stuttgartin EM-kilpailuissa 1986 hän sijoittui yhdeksänneksi ajalla 2.40.20. Rooman MM-kilpailuissa 1987 hän keskeytti. Soulin 1988 olympialaisissa hän sijoittui 18:nneksi ajalla 2.33.47. Splitin EM- kilpailuissa hän saavutti pronssia ajalla 2.35.51. Tokion MM-kilpailuissa 1991 hän oli viides ajalla 2.32.05. Barcelonan 1992 olympialaisissa hän keskeytti. Stuttgartin MM-kilpailuissa 1993 hän sijoittui 12:nneksi ajalla 2.38.33. Rebélo saavutti maastojuoksun MM-kilpailuissa viisi joukkuemitalia ja EM- kilpailuissa yhden joukkuehopean. Henkilökohtaisissa maastojuoksuissa hän oli parhaimmillaan MM-kilpailuissa kymmenes vuonna 1989 ja EM-kilpailuissa viides vuonna 1994. Rebélo voitti Ranskan mestaruuden 10 000 metrin juoksussa vuosina 1985–1988, 25 kilometrin maantiejuoksussa vuonna 1985, puolimaratonilla vuonna 1992, maratonilla vuosina 1990, 1993 ja 1994 sekä maastojuoksussa vuonna 1994. ==Lähteet== * * * Luokka:Ranskalaiset kestävyysjuoksijat Luokka:Ranskalaiset maastojuoksijat Luokka:Vuonna 1956 syntyneet Luokka:Elävät henkilöt
Äkämä

thumb|Äkämä (Andricus lignicola) tammen lehdellä. Äkämä on kasvin kasvuhäiriö, jonka aiheuttaa jokin ulkoinen ärsyke, usein punkki tai jokin hyönteinen. Tavallisimpia äkämän aiheuttajia ovat äkämäpunkit, sukkulamadot ja hyönteisistä tavallisimmin äkämäpistiäiset, äkämäsääsket, kirvat, kempit, kärsäkkäät, jotkin ripsiäiset ja perhostoukat. Myös sienet ja bakteerit voivat olla kasvuhäiriön aiheuttajia. Äkämä voi kasvaa missä tahansa kasvin osassa. Äkämiä on hyvin erilaisia. Aiheuttaja voidaan määrittää yleensä äkämän ulkonäön perusteella.Facta 2001 s. 744 == Katso myös == * Pahka * Kasvain == Lähteet == == Aiheesta muualla == * Metapopulaatiobiologian tutkimusryhmä Luokka:Kasvitaudit Luokka:Hyönteiset Luokka:Oireet
Raija Jurkko

Raija Jurkko (o.s. Koskinen, s. 28. toukokuuta 1963 Lappeenranta) on suomalainen voimanostaja. Jurkko on voittanut voimanoston maailmanmestaruuden alle sarjassa vuosina 1995, 2001–2006, yhteensä seitsemän kertaa. Lisäksi hän on saanut samassa sarjassa MM-hopeaa 1998 ja pronssia 1994.Powerlifting World Championships Women: -44 kg Sports123.com Sarjassa alle hän on saavuttanut MM-kisoista hopeaa 1996, 1997, 1999 ja 2000Powerlifting World Championships Women: -48 kg Sports123.com . Penkkipunnerruksen MM-kilpailuissa hän on saanut pronssia sarjassa alle 1998Powerlifting World Benchpress Championships Women: -44 kg Sports123.com . Jurkko on voittanut voimanoston Euroopan mestaruuden alle sarjassa vuosina 2000, 2002, 2004 ja 2005Powerlifting European Championships Women: -44 kg Sports123.com . Alle sarjassa hän on saavuttanut EM-kilpailuissa yhteensä kuusi kultaa 1997, 2007–2011 sekä hopeaa 1995, 1996 ja 1999Powerlifting European Championships Women: -48 kg Sports123.com . Penkkipunnerruksen EM-kilpailuissa hän on saavuttanut alle sarjassa kultaa 1997 ja hopeaa 2000Powerlifting European Benchpress Championships Women: -48 kg Sports123.com . Jurkko voitti World Games -kilpailuissa kultaa alle sarjassa 2001Powerlifting World Games Women: -52 kg Sports123.com . Hän on parantanut useita kertoja maailmanennätyksiä 44:nNAISET Avoin YHTEISTULOS 44kg IPF Maailman Voimanostoennätykset ja NAISET Avoin YHTEISTULOS 48kg IPF Maailman Voimanostoennätykset painoluokissa. Jurkko nimettiin Euroopan voimanostoliiton kuuluisuuksien galleriaan toukokuussa 2008Raija Jurkko nimettiin Kuuluisuuksien galleriaan www.ess.fi 5. toukokuuta 2008 Viitattu 6. helmikuuta 2009. Hänet valittiin Suomen vuoden naisurheilijaksi 1997Vuoden Urheilija Vuoden naisurheilija Urheilutoimittajain liitto. Jurkko on ammatiltaan sisätautien erikoislääkäri. Hän kirjoitti ylioppilaaksi Kesämäen lukiosta vuonna 1982 ja valmistui lääketieteen lisensiaatiksi Helsingin yliopistosta vuonna 1994. == Lähteet == Luokka:Suomalaiset voimanostajat Luokka:Suomalaiset lääkärit Luokka:Vuonna 1963 syntyneet Luokka:Elävät henkilöt
Tyana

Tyana tai Tyanna () oli antiikin aikainen kaupunki Vähässä-Aasiassa. Kreikkalaisen legendan mukaan sen perusti Traakian kuningas Thoas, ja kaupunkia kutsuttiin nimellä Thoana. Luwiaksi sen nimi oli Tuhana tai Tuwanna ja se oli itsenäisen kuningaskunnan pääkaupunki. Myöhemmin sitä hallitsivat kreikkalaiset ja roomalaiset. Ksenofon mainitsee Tyanan nimellä Dana ja kertoo sen olleen suuri ja varakas kaupunki. Kreikkalainen filosofi Apollonios oli syntynyt Tyanassa. Roomalaisella kaudella Tyana kuului Cappadocian provinssiin. Rooman keisari Caracallan aikana kaupungista tuli roomalainen colonia, Colonia Antoniana Tyana. Kun Palmyran valtakunta irtautui roomasta 260-luvulla, Tyana asettui palmyralaisten puolelle. Keisari Aurelianuksen lähtiessä sotaretkelle vuonna 272 Palmyraa vastaan, Tyanan asukkaat sulkivat ovensa roomalaisilta. Aurelianuksen kerrottiin tällöin julistaneen, ettei jättäisi koiraakaan eloon vallattuaan kaupungin. Tyanan lopulta kukistuttua, Aurelianus päätti kuitenkin säästää kaupungin, sillä filosofi Apollonioksen kerrottiin ilmestyneen Aurelianukselle näyssä ja kehottaneen häntä säästämään synnyinkaupunkinsa. Vuonna 371 Itä-Rooman keisari Valens muodosti Cappadociasta uuden provinssin Cappadocia secundan ja teki Tyanasta sen pääkaupungin. Muslimien vallattuan Tyanan, siitä tuli muslimivaltakunnan rajakaupunki, mutta menetti tärkeytensä. Tyanan rauniot sijaitsevat Kemerhisarin luona, 4,8 kilometriä Niğdestä etelään. Siellä sijaitsee muun muassa roomalaisen akveduktin rauniot. == Lähteet == * *Catholic Encyclopedia Luokka:Cappadocian provinssin kaupungit Luokka:Kappadokian kaupungit
22 Kalliope

22 Kalliope on päävyöhykkeen asteroidi, jonka löysi John Russell Hind vuonna 1852. Nimensä pikkuplaneetta sai kreikkalaisen mytologian Kalliopen mukaan. Asteroidin ainoan tunnetun kiertolaisen nimi on Linus, ja sen läpimitaksi on arvioitu 30–40 kilometriä. Sen kiertorata on noin 1000 kilometrin etäisyydellä Kalliopesta. ==Lähteet== *JPL Small-Body Database Browser: 22 Kalliope * *Satellites and Companions of Minor Planets Luokka:Päävyöhykkeen asteroidit
Christine Loiseau

Christine Loiseau (o.s. Gourdon, s. 26. elokuuta 1960 Mazières-en-Mauges, Maine-et-Loire, Ranska) on entinen ranskalainen kestävyysjuoksija. Loiseau sijoittui 10 000 metrin juoksussa Stuttgartin EM-kilpailuissa 1986 sijalle 15 Ranskan ennätyksellä 32.25,99. Maastojuoksun MM-kilpailuihin hän osallistui kolmasti ja saavutti joukkuehopeaa vuonna 1987 ja joukkuepronssia vuonna 1988. MM-maastojuoksun henkilökohtaisella matkalla hän sijoittui 51:nneksi vuonna 1984, 128:nneksi vuonna 1987 ja 75:nneksi vuonna 1988. 160-senttinen ja 45 kiloa kilpauransa aikana painanut Loiseau voitti Ranskan mestaruuden 10 000 metrin juoksussa vuonna 1989. Hän juoksi tuolla matkalla kolmasti Ranskan ennätyksen vuonna 1986. ==Henkilökohtaiset ennätykset== * 1 500 metrin juoksu: 4.18,42 (1985) * 3 000 metrin juoksu: 9.06,88 (1986) * 5 000 metrin juoksu: 15.38,09 (1986) * 10 000 metrin juoksu: 32.25,99 (1986) * Maraton: 2.35.44 (1989) ==Lähteet== * * Luokka:Ranskalaiset kestävyysjuoksijat Luokka:Ranskalaiset maastojuoksijat Luokka:Vuonna 1960 syntyneet Luokka:Elävät henkilöt
Sylviane Geffray

Sylviane Geffray (o.s. Lévesque, ent. Fouache, s. 6. huhtikuuta 1953 Saint- Aubin-Routot, Seine-Maritime, Ranska) on entinen ranskalainen kestävyysjuoksija, jonka päälaji oli maraton. Geffray sijoittui maratonilla Stuttgartin EM-kilpailuissa 1986 sijalle 18 ajalla 2.43.34. Splitin EM- kilpailuissa 1990 hän oli kahdeksas ajalla 2.39.21. Hän voitti maratonilla Ranskan mestaruuden vuosina 1983 ja 1985. Hän oli pituudeltaan 158 senttimetriä ja painoi kilpauransa aikana 47 kiloa. ==Henkilökohtaiset ennätykset== * 3 000 metrin juoksu: 9.30,31 (1990) * 5 000 metrin juoksu: 16.14,0 (1990) * 10 000 metrin juoksu: 34.17,2 (1989) * Maraton: 2.31.49 (1990) ==Lähteet== * * Luokka:Ranskalaiset kestävyysjuoksijat Luokka:Vuonna 1953 syntyneet Luokka:Elävät henkilöt
Carl-Axel Elfving

Carl-Axel Elfving (oik. Karl Axel Elfving 12. tammikuuta 1920 Örnsköldsvik, Ruotsi – 12. tammikuuta 1988 Enskede, Tukholma) oli ruotsalainen näyttelijä, joka näytteli yli 70 elokuvassa ja televisiotuotannossa, muun muassa Ingmar Bergmanin elokuvissa. Hänen erikoisuutensa oli oman kotimurteen, norrlannin murteen käyttö. ==Aiheesta muualla== Luokka:Ruotsalaiset näyttelijät Luokka:Vuonna 1920 syntyneet Luokka:Vuonna 1988 kuolleet
Grumentum

Grumentum oli antiikin aikainen kaupunki Lucaniassa nykyisen Grumento Novan kunnassa, noin 50 kilometriä Potenzasta etelään. Alueella oli ollut asutusta jo 500-luvulta eaa. lähtien, ja 200-luvulla eaa. roomalaiset perustivat alueelle linnoituksen. Toisen puunilaissodan aikana vuonna 215 eaa. karthagolainen kenraali Hanno lyötiin Grumentumissa, ja vuonna 207 eaa. Hannibal asetti kaupunkiin päämajansa. Liittolaissodan aikana Grumentum oli vahva linnoitus, ja myöhemmin siitä tuli roomalainen colonia, luultavasti Sullan tai Augustuksen aikana. 300-luvulla kaupunki hylättiin ja vuonna 954 lähistölle perustettiin uusi kaupunki Saponara (tai Saponaria). == Lähteet == * Luokka:Lucanian kaupungit Luokka:Potenzan maakunta
Naisen orja

Naisen orja (Of Human Bondage) on vuonna 1934 ensi-iltansa saanut draamaelokuva. Elokuvan ohjasi John Cromwell ja tuotti Pandro S. Berman. Elokuvan päärooleissa esiintyivät Leslie Howard, Bette Davis ja Frances Dee. Elokuva oli Davisin läpimurtorooli, josta tuli ensimmäinen hänen yhdestätoista Oscar-ehdokkuudestaan. Elokuva perustuu vuonna 1915 ilmestyneeseen romaaniin, jonka kirjoitti W. Somerset Maugham. Elokuva uudelleenfilmatisoitiin vuosina 1946 ja 1964. Elokuvan tuotantoyhtiönä oli RKO Pictures. Elokuva sai ensi- iltansa Yhdysvalloissa 28. kesäkuuta 1934 ja Suomessa 15. maaliskuuta 1936. == Tarina == Elokuva kertoo lääketiedettä harjoittavasta miehestä, Philip Careystä (Howard), joka rakastuu pakkomielteisesti naiseen, Mildred Rogersiin (Davis), joka käyttäytyy laskelmoivasti ja kylmäsydämisesti miesparkaa kohtaan. Mies ei kuuntele läheistensä neuvoja eikä huomaa parempien naisten olevan aivan lähellä. Vastakohdat vetävät toki puoleensa, mutta yksipuolinen rakkaus osoittaa traagisuutensa. == Näyttelijät == ==Aiheesta muualla== * * Luokka:Vuoden 1934 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:John Cromwellin ohjaamat elokuvat Luokka:Elokuvat terveydenhoidosta
Timiș

Timiș merkitsee seuraavia: * Timiș, joki Romaniassa () * Timiș, piirikunta Romaniassa ().
Martine Fays

Martine Fays (s. 3. elokuuta 1959 Vinay, Isère, Ranska) on entinen ranskalainen kestävyysjuoksija. Fays saavutti maastojuoksun MM-kilpailujen joukkuekilpailussa hopeaa vuosina 1987 ja 1989 sekä pronssia vuonna 1986. Henkilökohtaisella matkalla hän sijoittui parhaimmillaan neljänneksi vuonna 1986. Lisäksi hän sijoittui vuonna 1982 sijalle 51, vuonna 1984 sijalle 69, vuonna 1985 sijalle 23, vuonna 1987 12:nneksi, vuonna 1989 17:nneksi, vuonna 1990 20:nneksi sekä vuonna 1991 sijalle 30. Stuttgartin EM-kilpailuissa 1986 Fays sijoittui 3 000 metrin juoksussa 13:nneksi ajalla 9.04,67. Splitin EM- kilpailuissa 1990 hän oli 12:s ajalla 8.56,36. Rooman MM-kilpailuissa 1987 hän keskeytti alkuerässään. 173-senttinen ja 55 kiloa huippuvuosinaan painanut Fays voitti Ranskan mestaruuden 1 500 metrin juoksussa vuonna 1983. Hän juoksi 3 000 metrillä Ranskan ennätyksen 8.46,18 vuonna 1987. ==Henkilökohtaiset ennätykset== * 800 metrin juoksu: 2.06,12 (1983) * 1 000 metrin juoksu: 2.46,26 (1984) * 1 500 metrin juoksu: 4.12,08 (1989) * 3 000 metrin juoksu: 8.46,18 (1987) ==Lähteet== * * * Luokka:Ranskalaiset kestävyysjuoksijat Luokka:Ranskalaiset keskimatkojen juoksijat Luokka:Ranskalaiset maastojuoksijat Luokka:Vuonna 1959 syntyneet Luokka:Elävät henkilöt
Argeș

Argeș tarkoittaa seuraavia asioita: * Argeș, Romanian piirikunta * Curtea de Argeș, Romanian kaupunki * Argeș, Romanian joki * Ținutul Argeș, entinen Romanian hallintoalue.
Neamț

Neamț tarkoittaa seuraavia asioita: * Neamț, Romanian piirikunta * Piatra Neamț, Romanian kaupunki * Târgu Neamț, Romanian kaupunki * Neamțin luostari, luostari Romaniassa * Neamțin linnoitus, linnoitus Romaniassa.
Dâmbovița

Dâmboviţa merkitsee seuraavia asioita: *Dâmbovița, joki, joka virtaa muun muassa Bukarestin halki, Romaniassa *Dâmbovița, Romanian piirikunta.
Ialomița

Ialomița tarkoittaa seuraavia asioita: * Ialomița, Romanian joki * Ialomița, Romanian piirikunta.
Kirsi Heikel

Kirsi Maria Heikel (o.s. Pelttari) on työskennellyt johtavana neuvonantajana konsulttiyritys Milttonissa helmikuusta 2023 lähtien. Hän toimi Yle Uutisten Pohjoismaiden kirjeenvaihtajana 2019–2022. Aiemmin hän on työskennellyt Ylessä politiikan toimittajana sekä A-studion juontajana. . Heikel valmistui yhteiskuntatieteiden maisteriksi Tampereen yliopistosta vuonna 2001 pääaineenaan tiedotusoppi. Hän aloitti uransa vuonna 1991 tekemällä lukion ohessa nuortenohjelmaa Ylen Kuopion maakuntaradioon. Vuodesta 1995 alkaen Heikel juonsi Radiomafian Pressiklubi-ohjelmassa. Hän on työskennellyt toimittajana ja juontajana myös Ylen Tampereen ja Lahden aluetoimituksissa, radion uutis- ja ajankohtaistoimituksessa, Aamu-TV:ssä ja Yle Urheilussa. Yle Urheilussa Heikel toimi yleisurheilun MM-kisojen 2007 studioemäntänä. Vuosina 2008–2009 hän toimi Urheiluruudun uutisankkurina. Heikel toimi Ylen vaalitenttien vetäjänä eduskuntavaaleissa 2015 ja 2019. Heikel on myös kouluttanut eri alojen ammattilaisia muun muassa tv-haastatteluissa esiintymiseen. Hänellä on oma yritys, Kirsi Heikel Communications Oy.Kirsi Heikel Communications oy, Kauppalehti 2015. Viitattu 18.5.2015. Maaliskuussa 2019 Iltalehti nosti esiin Heikelin yrityksensä kautta laskuttamat toimeksiannot eri ministeriöille ja niistä aiheutuvat mahdolliset eturistiriidat kriittisen journalismin teossa. == Lähteet == ==Aiheesta muualla== * * Kuuluttajan vieras: Toimitussihteeri Kirsi Heikel Yle Radio 1/Yle Areena. 19.11.2014. Luokka:Suomalaiset radiotoimittajat Luokka:Suomalaiset urheilutoimittajat Luokka:Ylen toimittajat Luokka:Syntymävuosi puuttuu Luokka:Elävät henkilöt Luokka:Suomalaiset politiikantoimittajat
Henry Seebohm

Henry Seebohm (12. heinäkuuta 1832 Bradford Yorkshire – 26. marraskuuta 1895 Lontoo) oli englantilainen terästeollisuusmies ja lintutieteilijä. Henry Seebohmin vanhemmat olivat Ester Wheeler saksalaissyntyinen kveekari Benjamin Seebohm. Seebohm oli teollisuusmies, joka aloitti Seebohm and Dieckstahl Ltd:ssä Sheffieldissä. Hän matkusteli laajalti tutkimassa lintuja ja yleistä luonnonhistoriaa. Matkastaan Siperian tundralla Jenisein alueella hän julkaisi kaksi kirjaa, Siberia in Europe (1880) ja Siberia in Asia (1882). Postuumisti julkaistiin The Birds of Siberia (1901). Yhtenä ensimmäisistä eurooppalaisista Seebohm hyväksyi amerikkalaisperäisen kolminimisen trinomijärjestelmän, jossa Linnén luoman binomijärjestelmän suku- ja lajinimen lisäksi on myös alalajistatus. Seebohm oli myös taidemaalari ja maalasi etenkin lintujen munia, joista hän julkaisi kirjan vuonna 1885. Seebohm nimesi ainakin neljä uutta lintulajia: himalajankirjorastas (Zoothera dixoni), äyriäishuuhkaja (Bubo blakistoni), okinawantikka (Sapheopipo noguchii) ja taiwanintiainen (Parus holsti).ITIS Seebohmin kunniaksi on nimetty neljä lintulajia: kosteikkokerttunen (Amphilais seebohmi), luzoninsilkkikerttunen (Cettia seebohmi), rinnemetsäkerttunen (Bradypterus seebohmi) ja cajamarcansirkku (Atlapetes seebohmi).BirdLife Suomi == Muita teoksia == * A History of British Birds (1883) * History of British Birds with Coloured Illustrations of their Eggs (1885) * The Geographical Distribution of the family Charadriidae (1887) * The Birds of the Japanese Empire (1890) * A Monograph of the Turdidae (1898). == Lähteet == == Aiheesta muualla == * Classicnatureprints.com Luokka:Brittiläiset ornitologit Luokka:Vuonna 1832 syntyneet Luokka:Vuonna 1895 kuolleet
Laurence Elloy

Laurence Elloy (ent. Machabey, s. 3. joulukuuta 1959 Rouen, Seine-Maritime, Ranska) on entinen ranskalainen pika-aitajuoksija. Elloy saavutti ensimmäisissä sisäratojen MM-kilpailuissa Pariisissa 1985 hopeaa 60 metrin aitajuoksussa ajalla 8,08 s. Sisäratojen EM-kilpailuissa hän sijoittui neljänneksi vuonna 1985 sekä viidenneksi vuosina 1986 ja 1988. Ulkoradoilla Elloy sijoittui 100 metrin aitajuoksussa kuudenneksi sekä Stuttgartin EM- kilpailuissa 1986 ajalla 12,93 s että Rooman MM-kilpailuissa 1987 ajalla 12,83 s. Hän karsiutui välierissä Moskovan 1980 olympialaisissa, Ateenan EM- kilpailuissa 1982 ja Helsingin MM-kilpailuissa 1983. Alkueriin hän jäi Prahan EM-kilpailuissa 1978 ja Los Angelesin 1984 olympialaisissa. 168-senttinen ja 58 kiloa huippuvuosinaan painanut Elloy voitti Ranskan mestaruuden ulkoradoilla 100 metrin aidoissa vuosina 1979, 1982 ja 1984–1986 sekä sisäradoilla 60 metrin aidoissa vuosina 1984–1988. Hän paransi molemmilla matkoilla Ranskan ennätystä ja alitti ensimmäisenä ranskalaisnaisena 100 metrin aidoissa 13 sekunnin rajan toukokuussa 1982. ==Henkilökohtaiset ennätykset== * 60 metrin aidat (hallissa): 7,86 (1986) * 100 metriä: 11,94 (1982) * 100 metrin aidat: 12,69 (1986) ==Lähteet== * * * Luokka:Ranskalaiset pika-aitajuoksijat Luokka:Vuonna 1959 syntyneet Luokka:Elävät henkilöt
Peter Elfving

Peter Elfving (12. huhtikuuta 1677 Norrbärke, Ruotsi – 30. kesäkuuta 1726 Turku) oli ruotsalaissyntyinen lääkäri, joka aloitti lääketieteellisen tutkimuksen Suomessa. Elfvingin vanhemmat olivat kirkkoherra Samuel Elfving ja Kristina Widman. Hän opiskeli lääketiedettä Uppsalassa ja Utrechtissa. Valmistuttuaan 1698 lääketieteen tohtoriksi aiheenaan De motu peristaltico intestinorum hän lähti Alankomaihin jatkamaan opintojaan ja väitteli Utrechtissa toistamiseen 1702 aiheenaan De catameniorum sufflammatione.. Samana vuonna hänet nimitettiin Collegium medicumin asessoriksi. Västmanlandin piirilääkäriksi Elfving tuli 1704 ja Turun akatemian professoriksi 1722, missä virassa hän toimi neljä vuotta. Naantalin terveyslähdettä alettiin käyttää 1723 terveydenhoidollisiin tarkoituksiin hänen ehdotuksestaan. 1724 Elfving suoritti kuninkaan luvalla Turussa tuolloin vielä harvinaisen ruumiinavauksen, yliopiston rehtori selvitti tapauksen harvinaisuuden johdosta sen merkitystä erityisessä ohjelmassa. Tämä ja muutkin Elfvingin toimet osoittavat hänen olleen itsenäinen ja uskaliaskin tutkija. Elfvingin ensimmäinen puoliso vuodesta 1704 oli Hedvig Hjärne (k. 1720) ja toinen vuodesta 1722 Kristina Flaschsenius. ==Lähteet== * Sivu 163. Luokka:Turun akatemian professorit Luokka:Suomalaiset lääkärit Luokka:Vuonna 1677 syntyneet Luokka:Vuonna 1726 kuolleet Luokka:Suomalaiset professorit
Qatarin ympäriajo

Qatarin ympäriajo on UCI Asia Tour -sarjaan kuuluva maantiepyöräilyn etappikilpailu, joka järjestetään Qatarissa tammikuun lopussa tai helmikuun alussa. Kilpailu järjestettiin ensimmäisen kerran vuonna 2002 ja siihen on osallistunut monia maailman parhaisiin kuuluvia kirimiehiä. Kuusietappinen kilpailu on vuodesta 2012 ollut kategorialuokitukseltaan 2.HC, sitä ennen 2.1. vuodesta 2005 ja alkuvuosina 2.3. Kilpailun järjestää Amaury Sport Organisation, joka vastaa myös muun muassa Ranskan ympäriajon järjestämisestä. == Kokonaiskilpailun kolme parasta == == Lähteet == *Tulokset www.memoire-du- cyclisme.net-sivustolla *Tulokset www.cyclingarchives.com-sivustolla === Viitteet === Luokka:Pyöräilykilpailut Luokka:Qatarin urheilutapahtumat
Pontirolo Nuovo

Pontirolo Nuovo on Italian kunta (comune) Lombardian alueella Bergamon maakunnassa. Se sijaitsee 40 kilometriä Milanosta koilliseen ja noin 18 kilometriä Bergamosta lounaaseen. Pontirolo Nuovossa on arviolta 4 974 asukasta (vuonna 2015) ja sen pinta-ala on 10,83 neliökilometriä. Kunnan rajanaapurit ovat Arcene, Boltiere, Brembate, Canonica d'Adda, Ciserano, Fara Gera d'Adda ja Treviglio. == Lähteet == == Aiheesta muualla == Luokka:Bergamon maakunnan kunnat
Ulla Piippo

Ulla Piippo on Yleisradion entinen toimittaja. Hän toimi Radiomafian juontajana aina vuoden 1993 syksystä vuoteen 1996 saakka, jonka jälkeen hän toimi kanavalla vielä jonkin aikaa tuottajana ennen kanavan lopettamista 2003. Hän nouti kanavalle myönnetyn Euroopan yleisradiounionin (EBU:n) tunnustuspalkinnon vuonna 1998. 2000-luvulla Piippo on toiminut tuottajana Yle TV2:ssa muun muassa Umpimähkä ja Pariskooppi-ohjelmissa. Luokka:Suomalaiset radiotoimittajat Luokka:Syntymävuosi puuttuu Luokka:Elävät henkilöt
La Manga Cup

La Manga Cup on talvisin La Mangassa, Espanjassa järjestettävä jalkapalloturnaus. Osanottajat tulevat yleensä kesäaikaan sarjakautensa pelaavista maista. == Voittajat == * 1999 Rosenborg * 2000 Brøndby * 2001 Rosenborg * 2002 Helsingborg * 2003 Rosenborg * 2004 MetroStars * 2005 Rubin Kazan * 2006 Rubin Kazan * 2007 Vålerenga * 2008 Šah’tar Donetsk ja Kalmar * 2009 Honka * 2010 Molde * 2011 Viking * 2012 FC Nordsjaelland * 2013 CSKA Moscow * 2014 Sogndal Fotball * 2015 Vålerenga Fotball * 2016 Ranheim Fotball == Lähteet == Luokka:Jalkapallon seurajoukkuekilpailut
Kyröskosken kuulakarnevaalit

Kyröskosken kuulakarnevaalit on Hämeenkyrössä Kyröskosken urheilukeskuksessa vuosittain järjestettävä kuulantyöntökilpailu. Tapahtuma järjestettiin ensimmäisen kerran vuonna 1973 ja on järjestetty siitä lähtien joka vuosi. Karnevaaleille osallistuu yleensä suurin osa Suomen huipputyöntäjistä sekä ulkomaalaisia vieraita. Tapahtumaan saapuu yleensä myös entisiä huipputyöntäjiä, kuten Arsi Harju sekä tapahtuman järjestelyistä vastaava Matti Yrjölä, jotka myös osallistuvat tapahtuman aikana pidettävään, nuorille kuulantyöntölupauksille suunnattuun kuulakouluun. Vuonna 2013 SUL yhdisti kuula- ja kiekkokarnevaalit samaan paikkaan Kokemäelle ja Kyröskoski joutui luopumaan kuulakarnevaaleistaan. Kyröskoskella on kuitenkin jatkettu siitä huolimatta vuosittaisen kuulantyöntökilpailun pitämistä. Vuonna 2022 kisattiin järjestyksessään 50. Kyröskosken kuulakisa.https://www.tilastopaja.eu/fi/db/tulokset.php?CID=87762 == Viimeisimmät voittajat == === Miehet === {| class="wikitable" Vuosi Voittaja Tulos 1998 Arsi Harju 20,90 m 1999 Mika Halvari 20,77 m 2000 Timo Aaltonen 20,20 m 2001 Ville Tiisanoja 20,74 m 2002 Arsi Harju 20,67 m 2003 Tepa Reinikainen 20,36 m 2004 Ville Tiisanoja 20,63 m 2005 Ville Tiisanoja 20,49 m 2006 Jeff Chakouian 20,06 m 2007 Mika Vasara 19,85 m 2008 Robert Häggblom 19,59 m 2009 Sami Kalliomäki 17,43 m 2010 Taavi Peetre 19,45 m 2011 Tomas Söderlund 18,02 m 2012 Tomas Söderlund 18,30 m 2013 Arttu Kangas 18,92 m 2014 Arttu Kangas 19,74 m 2015 Arttu Kangas 18,55 m 2016 Arttu Kangas 19,56 m 2017 Arttu Kangas 19,29 m 2018 Arttu Kangas 19,05 m 2019 Arttu Kangas 19,50 m 2020 Eero Ahola 17,14 m 2021 Mikko Toiviainen 17,53 m 2022 Arttu Korkeasalo 17,69 m 2023 Arttu Korkeasalo 17,08 m == Lähteet == * Tilastopaja.fi ===Viitteet=== Luokka:Kuulantyöntö Luokka:Suomen yleisurheilukilpailut Luokka:Hämeenkyrön urheilu Luokka:Kyröskoski
Metauro

Metauro (, ) on joki Marchessa, Keski-Italiassa. Sen alkulähde on Apenniinien vuoristossa, Alpe della Lunan, Monte Neronen ja Monte Catrian välissä, mistä se virtaa itään 110 kilometriä ja laskee Adrianmereen. Joen nimi tulee kahdesta purosta (Meta ja Auro), jotka yhtyvät Metauroon. Antiikin aikana joella käytiin kaksi taistelua: *207 eaa. – Metauruksen taistelu, ratkaiseva taistelu roomalaisten ja karthagolaisten välillä toisessa puunilaissodassa *271 – Fanon taistelu, jossa keisari Aurelianuksen johtamat roomalaiset löivät germaanit.Watson, s. 50–52. == Lähteet == * * === Viitteet === Luokka:Italian joet Luokka:Välimereen laskevat vesistöt Luokka:Italian vesistöt Luokka:Marche
Harlekiinihuulikala

Harlekiinihuulikala (Choerodon fasciatus) on huulikala. == Koko ja ulkonäkö == Harlekiinihuulikala kasvaa luonnossa noin 30 cm pitkäksi, akvaariossa se jää yleensä alle 20-senttiseksi. Se on valkoisen ja oranssin pystyraitainen ja sen evissä on turkoosinsininen reunus.Practical Fishkeeping Sukupuolia on vaikea erottaa toisistaan. Poikaset muistuttavat muuten aikuisia, mutta niillä on evissään hämäys-silmäkuviot.Advanced Aquarist Kalan vanhentuessa sen pyrstöpuoli muuttuu tummemmaksi.Australian Museum Fish Site == Alkuperä == Näitä kaloja elää Tyynenmeren länsiosassa Taiwanilta Australiaan. == Käyttäytyminen == Kaikki harlekiinihuulikalat ovat aluksi naaraita. Parven voimakkain naaras muuttuu koiraaksi. Toisin kuin monet muut huulikalalajit, ne eivät kaivaudu yöksi hiekkaan. Akvaariossa ne jättävät yleensä pitkäaikaiset asukkaat rauhaan, mutta voivat luulla uusia rapuja ja jopa pikkukaloja ruoaksi. == Ravinto == Harlekiinihuulikalat syövät kovakuorisia selkärangattomia, kuten rapuja. Akvaariossa niille annetaan lihapitoista ruokaa, mielellään pilkottuja äyriäisiä. Krillit pitävät niiden värit kirkkaina. == Lähteet == Luokka:Meriakvaariokalat Luokka:Huulikalat
Misericordias Domini

Misericordias Domini (latinaa, ) on kristillisen kirkkovuoden nimitys toiselle pääsiäisen jälkeiselle sunnuntaille. Nimi tulee Psalmien kirjan antifonista ”Misericordias Domini in aeternum cantabo”, (Psalmit 89:2). de:Sonntage der Osterzeit#Misericordias Domini – 2. Sonntag nach Ostern Luokka:Kristilliset juhlapäivät
Painin Euroopan-mestaruuskilpailut 1949

Vuoden 1949 painin Euroopan-mestaruuskilpailut järjestettiin kesäkuussa Istanbulissa, Turkissa. Kisoissa painittiin ainoastaan vapaapainissa kahdeksassa eri painoluokassa. Seuraavat Euroopan-mestaruuskilpailut järjestettiin vasta vuonna 1966. Kisojen menestynein maa oli isäntämaa Turkki, joka saavutti kahdeksan mitalia (kuusi kultaa, hopea ja pronssi). ==Vapaapaini== ===Mitalistit=== Sarja Kultaa Hopeaa Pronssia 52 kg Ali Yuecel Mansoor Raisi Bengt Johansson 57 kg Nasuh Akar Kurt Pettersen Saad Shehata 62 kg Olle Anderberg Hassan Sadian Nurettin Zafer 67 kg Servet Meric Abdullah Mojtabavi Paavo Pihlajamäki 73 kg Celal Atik Ali Ghaffari Per Berlin 79 kg Yaşar Doğu Axel Grönberg Mohamed Moussa 87 kg Ali Candemir Viking Palm Nasir Javid yli 87 kg Bertil Antonsson Muharrem Candas Natale Vecchi ===Mitalitaulukko=== 1 6 1 1 8 2 2 3 2 7 3 Iran 0 4 1 5 4 Egypti 0 0 2 2 5 0 0 1 1 5 0 0 1 1 ==Lähteet== *FILA:n tietokanta 1949 Luokka:Vuoden 1949 urheilu Luokka:Istanbulin urheilutapahtumat Euroopan-mestaruuskilpailut 1949
Vaballathus

Lucius Julius Aurelius Septimius Vaballathus Athenodorus (, k. noin 273) oli Palmyran valtakunnan kuningas vuosina 267–272. Hän oli Septimius Odaenathuksen ja kuningatar Zenobian poika. Kun Odaenathus murhattiin vuonna 267, nousi Vaballathus Palmyran kuninkaaksi ja otti vastaan arvonimet rex regum (), corrector totius Orientis () ja dux Romanorum ). Todellisuudessa valta oli kuitenkin hänen äidillään, Zenobialla. Vaballathuksen ikää tällöin ei tiedetä varmasti, mutta todennäköisesti hän ei ollut kovinkaan vanha. Rooman keisarit, Gallienus tai Claudius Gothicus eivät tunnustaneet uutta kuningasta, mutta mihinkään toimenpiteisiin palmyralaisia vastaan ei ryhdytty. Roomalaiset olivat tällöin jo muutenkin kiireisiä torjuessaan germaanihyökkäyksiä. Rooman keisariksi syyskuussa 270 noussut Aurelianus ilmeisesti tunnusti Vaballathuksen Odaenathuksen seuraajana. Aleksandriassa joulukuussa 270 lyödyt kolikot kuvaavat Aurelianusta ja Vaballathusta yhdessä. Niissä kuvataan Aurelianusta Augustukseksi ja Vaballathusta Autokratoriksi (Imperaattori), konsuliksi ja roomalaiseksi kenraaliksi. Vaballathus ei kuitenkaan vielä ollut virallisesti keisari, vaikka kolikot kutsuvatkin häntä kuninkaaksi. Kun Persian kuningas Sapor I kuoli vuonna 272, Zenobia päätti kuitenkin ottaa lopullisen askeleen kohti keisariutta. Hän julisti itsensä Augustaksi ja Vaballathuksen Augustukseksi. Palmyralainen merkkipaalu Arabiasta kuvaa Vaballathusta keisarina (Imperator Caesar Lucius Julius Aurelius Septimius Vaballathus Athenodorus pius felix invictus Augustus), eikä mainitse ollenkaan Aurelianusta. Tämä saattoi olla viimeinen syy Aurelianuksen Palmyran sotaretkelle vuonna 272, joka päättyi lopulta Palmyran kukistumiseen. Zenobia ja Vaballathus otettiin vangiksi, ja vietiin Roomaan. Vaballathus kuoli myöhemmin vankeudessa. == Lähteet == * * Luokka:Palmyran hallitsijat
Annihilationismi

Annihilationismi tai annihilaatio-oppi eli tyhjäksitekemisoppi on kristillinen oppi, jonka mukaan jumalattomien sielut eivät ole kuolemattomia, vaan heidät hävitetään kuolemassa tai sen jälkeen. Jotkut annihilationistit, kuten esimerkiksi adventistit, edustavat kantaa jossa syntiset joutuvat kärsimään tulisessa järvessä syntiensä perusteella määrätyn ajan ennen kuin heidän olemassaolonsa lakkaa. Toiset annihilationistit, kuten esimerkiksi Jehovan todistajat, eivät usko tulessa piinaamiseen ja pitävät sitä pakanallisena oppina. Annihilationismista käytetään myös käsitettä tyhjiinraukeaminen. Käsite ei ole saavuttanut virallista tukea kristillisiltä suuntauksilta lukuun ottamatta yksittäisiä herätysliikkeitä. Valtaosan kirkko-oppien mukaan syntiset joutuvat ikuiseen helvettiin, josta käytetään toisinaan sanaa kadotus. == Historia == Annihilaatio-opille on pyritty etsimään perusteita Uudessa testamentissa sekä Paavalin kirjeissä että Johanneksen evankeliumissa mainitusta syntisen sielun kuolemanjälkeisestä tuhoamisesta. Tästä mahdollisuudesta keskusteltiin kristikunnan alun teologiassa ja myös kaikkien mahdollisuudesta pelastua (apokatastasis). Nämä näkökulmat hävisivät läntisessä kristillisyydessä ikuiselle helvetille ja viimeistään keskiajan kynnyksellä piinahelvetistä tuli ainoa mahdollinen tulkinta.Kuula 2006, s. 71–90. Tyhjiinraukeaminen sai heikosti kannatusta ennen 1800-lukua. Merkittävin annihilationismia kannattanut liike oli 1800-luvun puolivälissä milleriläisestä adventismista irtaantunut seitsemännen päivän adventistit eli Adventtikirkko. Se syntyi Pohjois-Amerikassa toisen herätysliikeaallon myötä. Toinen milleriläisestä adventismista 1870-luvulla erkaantunut Jehovan todistajat -liike peri myös tyhjiinraukeamisopin.Kuula 2006, s. 240–260.Hakusana "Toinen kuolema" Vartiotornin verkkokirjasto Adventtikirkon näkemys on ns. konditionalistinen. Annihilaatio tapahtuu lopullisesti vasta jumalattomien ylösnousemuksen jälkeen tapahtuvan tekojen mukaisen rankaisemisen jälkeen. Kirkollinen kahden tuhannen vuoden helvettiperinne on asetettu uudessa teologiassa kyseenalaiseksi. Samalla annihilaatio-oppi on saanut joidenkin protestanttisten teologien tukea puolelleen, vaikkakaan se ei ole saavuttanut virallista tukea kristillisiltä suuntauksilta lukuun ottamatta yksittäisiä herätysliikkeitä.Kuula 2006, s. 281–297. Karkeasti jakaen nykyisten läntisten kristillisten teologien johtopäätökset ovat joko sielun katoaminen tai ikuinen kärsimys. Toisinaan teologit liikkuvat näiden kahden välisellä rajamaalla ja kirjoittajan lopullinen kanta jää epäselväksi.Kuula 2006, s. 281–297. == Lähteet == * === Viitteet === Luokka:Kuolemanjälkeinen elämä kristinuskossa Luokka:Protestanttinen teologia Luokka:Adventismi Luokka:Jehovan todistajien usko ja oppi
Ruskohämähäkki

Ruskohämähäkki (Loxosceles laeta) on myrkyllinen hämähäkkilaji. == Ulkonäkö ja koko == Ruskohämähäkki on ruskea, halkaisijaltaan kolmesta neljään senttimetrin kokoinen hämähäkki. Tähän mittaan on laskettu mukaan hämähäkin jalat. == Levinneisyys == Ruskohämähäkki on yleinen Chilessä ja luonnonvarainen myös Ecuadorissa, Perussa, Argentiinassa, Uruguayssa ja Brasilian etelä- ja itäosissa. Se on levinnyt monille kaupunkialueille Pohjois-Amerikkaan, Australiaan ja Eurooppaan. Helsingin Luonnontieteellisen museon rakennuksen suojissa on elänyt Suomen ainoa tunnettu ruskohämähäkkikanta. Ensimmäiset hämähäkit muuttivat museoon ilmeisesti 1960- tai 1970-luvulla. == Kestävyys == Ruskohämähäkki voi selvitä 755 päivän ajan ilman ruokaa. == Vaarallisuus ihmiselle == Ruskohämähäkki on ihmiselle potentiaalisesti vaarallinen. Sen myrkky sisältää mm. sfingomyeliinifosfodiesteraasia – tietynlaista entsyymiä, joka voi aiheuttaa ihmisillä kudosvaurioita, kuolioita, ja pahimmillaan kuoleman, jos myrkkyä pääsee verenkiertoon saakka. Joitakin ruskohämähäkin puremasta aiheutuneita kuolemantapauksia on raportoitu muun muassa Chilessä. Lievimmillään purema aiheuttaa vain pientä ihoärsytystä, ja purematkin ovat harvinaisia, sillä laji ei ole lainkaan aggressiivinen ja se liikkuu enimmäkseen yöaikaan. == Lähteet == == Aiheesta muualla == * Luokka:Hämähäkit
HCalendar

hCalendar (lyhenne sanoille HTML iCalendar) on mikroformaattistandardi semanttiselle (X)HTML-muotoiselle esitykselle iCalendar-muotoisesta tapahtumien kalenteritiedosta WWW-sivuilla. Se mahdollistaa jäsennystykaluille (esimerkiksi Firefoxin Operator-laajennos) poimia yksityiskohtaisia tietoja tapahtumista ja näyttää niitä joillain www-sivuilla, indeksoida niitä ja etsiä niitä tai ladata niitä omalle koneelle kalenteriohjelmalle tai päiväkirjaan, esimerkiksi. Moniosaiset hCalendar-tiedot voidaan näyttää aikajanana. ==Esimerkki== Kuvitteellinen esimerkkitapaus: Englanninkielinen Wikipedia julkistettiin 15. tammikuuta vuonna 2001 juhlilla klo 14-16 Jimmy Walesin talossa (lisää tietoa). HTML-esitys tälle olisi: Englanninkielinen Wikipedia julkistettiin 15. tammikuuta vuonna 2001 juhlilla klo 14-16 Jimmy Walesin talossa ([lisätietoja](http://en.wikipedia.org/wiki/History_of_Wikipedia)) Voimme lisätä hCalendariin merkkauskielen käyttämällä `span` HTML elementtejä ja luokkia `vevent`, `summary`, `dtstart` (aloituspäivä), `dtend` (päättymispäivä), `location` ja `url`: Englanninkielinen Wikipedia julkistettiin 15. tammikuuta 2001 juhlilla 2- 4pm at Jimmy Walesin talossa ([lisätietoja](http://en.wikipedia.org/wiki/History_of_Wikipedia)) Huomaa, että `abbr`-elementti mahdollistaa koneellisesti luettavan ISO 8601-standardin date-time -muodolle aloitus- ja päättymispäivälle. ==Poissulkevat päättymispäivät== Koko päivän kestävien tapahtumien lopetuspäivän tulee olla eksklusiivisia (t.s. seuraava päivä tapahtumapäivän jälkeen). Esimerkiksi: 31. tammikuuta 2001 ==Geo== Geo mikroformaatti on osa hCalendar-määrittelyä ja sitä käytetään usein koordinaattien sisällyttämiseen tapahtumille hCalendar-muodossa. ==Attribuutit== Täydellisen luettelon attribuuteista löydät osoitteesta hCalendar cheat-sheet. ==Katso myös== * iCalendar ==Aiheesta muualla== * Microformats.org hcalendar Luokka:Metadata *[2]: 2001-01-15T14:00:00+06:00 *[4]: 2001-01-15T16:00:00+06:00 *[31. tammikuuta 2001]: 2001-02-01
Amerikan suomalainen evankelis-luterilainen kirkko

Amerikan suomalainen evankelis-luterilainen kirkko (, tunnetaan myös nimellä Suomi Synodi, ) oli vuosina 1890–1962 toiminut amerikansuomalaisten luterilainen kirkko, joka tunnettiin enemmän suomalaisuudestaan kuin opillisista kannoistaan. Kirkon toiminta-alueita olivat Michigan ja Ohio. Amerikan suomalainen evankelis-luterilainen kirkko oli pienin vuonna 1962 perustetun Amerikan luterilaisen kirkon (Lutheran Church in America, LCA') perustajajäsenistä. Amerikan luterilaista kirkkoa oli perustamassa suomalaisten lisäksi osa saksalaisista, tanskalaisista, ruotsalaisista ja slovakeista. 1. tammikuuta 1988 Amerikan luterilainen kirkko yhdistyi yhdeksi yhtenäiseksi Amerikan evankelis-luterilaiseksi kirkoksi (Evangelical Lutheran Church in America, ELCA) yhdessä Amerikkalaisen luterilaisen kirkon (The American Lutheran Church) evankelis-luterilaisten kirkkojen yhdistyksen kanssa (The Association of Evangelical Lutheran Churches). Näin ollen amerikansuomalaiset ovat nykyään siis ELCA:n jäseniä. Kirkolla oli läheiset suhteet emäkirkkoonsa Suomen evankelis-luterilaiseen kirkkoon. Piispa Juho Koskimies vieraili vuonna 1921 Suomi Synodissa ja dogmatiikan ja siveysopin professori Antti J. Pietilä vuonna 1925. Vuonna 1930 40-vuotisjuhlissa arkkipiispa Gustaf Johanssonin edustajana vieraili Lapuan piispa Kaarlo Reetrikki Kares. Talvisodan takia Suomesta ei päässyt osallistujia kirkon 50-vuotisjuhliin. Vuosina 1915–1916 ja 1935–1938 käytiin keskusteluja kirkon yhdistymisestä Suomen evankelis-luterilaiseen kirkkoon, mutta nämä neuvottelut eivät kuitenkaan johtaneet tuloksiin. Kirkkojen yhdistyminen pysyi silti tavoitteena vielä ainakin 1940-luvun lopulla. Ennen tätä yksittäiset itsenäiset seurakunnat, jotka eivät kuuluneet Suomi Synodiin, olivat liittyneet suoraan Suomen kirkon alaisuuteen. Suomi Synodilla oli Suomen kirkkoon liittymisen lisäksi myös toive kaikkien amerikansuomalaisten luterilaisten yhdistämisestä yhdeksi kirkoksi, kuten myös kaikkien Amerikan luterilaisten, mikä sitten toteutuikin. Vuonna 1945 Amerikan suomalaisella evankelis-luterilaisella kirkolla oli 29 649 jäsentä, 176 seurakuntaa, 63 pastoria, 131 pyhäkoulua, 123 kirkkokuoroa, 54 pappilaa ja 159 kirkkoa tai kappelia. Toiminta oli kuitenkin pienentynyt vuoteen 1962 mennessä, jolloin kirkolla oli 25 000 jäsentä ja 79 seurakuntaa. Kirkko perusti vuonna 1896 Hancockiin Michiganiin oman teologisen seminaarin nimellä Suomi College and Theological Seminary, joka nykyään tunnetaan nimellä Finlandia University. Kyseinen yliopisto tuottaa edelleen pappeja ja teologeja Amerikan evankelis- luterilaisen kirkon palvelukseen. == Kirkon johtajat == *Jakob (Jaakko) Hoikka 1854–1918 *J. K. Nikander 1890–1898 *K. L. Tolonen 1898–1902 *J. K. Nikander 1902–1919 *John Wargelin 1919–1919 *Alvar Rautalahti 1919–1922 *Alfred Haapanen 1922–1950 *John Wargelin 1950–1955 *Raymond Waldemar Wargelin 1955–1962 Luokka:Uskonto amerikansuomalaisuudessa Luokka:Luterilaiset kirkot Yhdysvalloissa Luokka:Kristinusko Michiganissa Luokka:Kristinusko Ohiossa
Oxycheilinus digramma

Oxycheilinus digramma on melko suurikokoinen huulikala. == Koko ja ulkonäkö == Kala kasvaa luonnossa noin 40 cm pitkäksi. Se kykenee vaihtamaan väriään salamannopeasti piiloutuakseen saaliiltaan. Poskissa on tyypillisiä vaakasuoria juovia, pään etuosassa ruusunpunaisia pilkkuja. Väri vaihtelee vaaleanharmaasta violettiin, luonnossa tyypillinen sävy on oliivinvihreä. Akvaariossa laji on himmeämpi kuin luonnossa, varsinkin jos altaassa on vaalea hiekkapohja.Advanced Aquarist == Alkuperä == Näitä kaloja elää Indopasifisella merialueella koralliriuttojen suojaisissa sisäosissa ja laguuneissa, mahdollisesti jopa 120 metrin syvyyteen asti. == Ravinto == Tämä huulikala syö pieniä kaloja ja kovakuorisia nilviäisiä ja äyriäisiä. Se syö niin suuria kaloja kuin pystyy nielemään, ja sen on nähty hakkaavan saalistaan kovia pintoja vasten saadakseen siitä irti pienempiä paloja. == Lähteet == Luokka:Meriakvaariokalat Luokka:Huulikalat
Lauri Rankka

Lauri Rankka (s. 1950) on suomalainen taidegraafikko. Rankan taiteilijaksi herääminen tapahtui pitkällisen johdatuksen tuloksena. Limingan taidekouluun hän hakeutui vuonna 1971. Hän opiskeli Suomen Taideakatemian koulussa vuosina 1972–1975 ja hänen teoksiaan oli ensimmäisen kerran esillä yksityisnäyttelyssä Tampereella vuonna 1977. Rankka aloitti uransa muotokuvamaalarina ja siirtyi metalligrafiikkaan piirustuksen kautta 1980-luvun alussa. Nykyään Rankan pääasiallinen tekniikka on akvatinta, jonka ohella hän tekee betonivaluteoksia. Hänen töissään esiintyy usein mustavalkoisia ihmisfiguureja, betonia, rautaa ja lankkua ja hänen on kuvattu tekevän jäyhää taidetta luolamiesten tapaan. Rankan omien sanojen mukaan lopputulos ei hänen töissään koskaan ole täysin sitä, mitä hän on hakenut ja grafiikka istuukin hänelle, koska sen erilaiset tekniset vaiheet antavat työlle oman patinansa. Rankka on osallistunut lukuisiin kotimaisiin ja kansainvälisiin näyttelyihin ja saanut työstään useita palkintoja ja tunnustuksia niin Suomessa kuin ulkomaillakin. Hänen töitään on muun muassa Ateneumin, Suomen valtion, Eduskunnan, Suomen Kulttuurirahaston, Sara Hildénin taidemuseon, Sanomalehti Kalevan, Aineen taidemuseon, Norbottenin läänin ja Wihurin kokoelmissa sekä Oulun, Turun, Tampereen, Helsingin, Jyväskylän, Kajaanin, Luulajan, Rovaniemen ja Kuopion kaupungin kokoelmissa ja hän on tehnyt niin reliefejä kuin grafiikkaakin useisiin julkisiin kohteisiin. Reliefiensä materiaalina Rankka käyttää puuta tai betonia. Oman taiteellisen työnsä ohella Rankka on opettanut grafiikkaa Lapin yliopiston taiteiden tiedekunnassa. Minkä lisäksi hän on suunnitellut litografian työtilat painovälineistöineen Lapin yliopiston taiteiden tiedekuntaan ja Limingan taidekouluun sekä ohjannut Lapin yliopiston taiteiden tiedekunnan kuvataiteen seminaaritöitä. Rankka on Suomen Taidegraafikot ry:n ja Oulun Taiteilijaseura -63 ry:n jäsen. Hän työskentelee Oulun Pikisaaressa. Rankalle myönnettiin valtion taiteilijaeläke 2013. ==Lähteet== ==Aiheesta muualla== * *Taidegraafikko Lauri Rankka *Lauri Rankka Kemin taidemuseon sivulla *Lapin yliopisto: "Tekemällä olen olemassa - ajattelen tekemällä", Lauri Rankka *Lauri Rankka Prosenttitaide Oulussa -sivustolla *Lauri Rankka Valtion taidemuseon kokoelmissa *Kirjav@ - Kansallisgallerian kirjaston kokoelmatietokanta, Lauri Rankka * Laine, Eeva Liisa: Merkkihenkilöitä? - Lauri Rankan tuotannon tulkinnan hahmottelua, Proseminaarityö, Jyväskylän yliopisto. Taidehistorian laitos 1996 * Oulun Taiteilijaseura -63 Ry 1963 - 1978; työryhmä: Veijo Hukka, Pentti Junno, Veikko Törmänen * Rinnekangas, Reijo: Pohjoista valoa, ISBN: 951-749-119-0 * Vieraana pohjoisen valossa -Jenny ja Antti Wihurin rahaston ja Lapin yliopiston vierailevat taiteilijat; toim. Olli Tiuraniemi ja Marjo Laukkanen; 2009; ISBN: 978-952-484-327-0 Luokka:Suomalaiset taidegraafikot Luokka:Suomalaiset kuvanveistäjät Luokka:Vuonna 1950 syntyneet Luokka:Elävät henkilöt
Cirrhilabrus solorensis

Cirrhilabrus solorensis on pienikokoinen, värikäs huulikala. == Koko ja ulkonäkö == Cirrhilabrus solorensis kasvaa noin 11 cm pitkäksi. Sen vartalo on sinisävyinen, pyrstö sininen ja pää keltaoranssi. Otsa on punainen, leuan alla kulkee tumma raita ja evien laidoissa on hiukan violettia. Koiraat ovat suurempia ja värikkäämpiä kuin naaraat. Värityksessä on alueellisia eroja. Kaikilla on kuitenkin punaiset silmät.Animal World.com == Alkuperä == Cirrhilabrus solorensis elää luonnossa läntisen Tyynenmeren keskiosissa ja Indonesiassa. Se pysyttelee kivikkoisilla riutoilla 3–20 metrin syvyydessä. == Käyttäytyminen == Cirrhilabrus solorensis saattaa hypätä ulos akvaariosta. Se viihtyy pienissä parvissa, joissa on yksi koiras ja useita naaraita. Se on aktiivinen kala, joka uiskentelee ympäriisnä, mutta tarvitsee silti suojapaikkoja kivenkoloista. == Ravinto == Cirrhilabrus solorensis syö luonnossa lähinnä eläinplanktonia. Akvaariossa se oppii huolimaan monenlaista liha- ja leväpitoista ruokaa. == Lähteet == *ITIS: Cirrhilabrus solorensis Luokka:Meriakvaariokalat Luokka:Huulikalat